Delhi lakosságának egyharmada nyomortelepeken él, az elitet szolgálva.
Azt a réteget, amelyik a legnagyobb egy főre eső jövedelemmel bír.
Egy ilyen városban összetett feladat a rendfenntartás,
ráadásul az erőforrásaink is elégtelenek.
Hiszen sem a gazdagok életformáját,
sem a kevésbé szerencsések vágyait nem kontrollálhatjuk.
Ebben a konfliktushelyzetben
néha felfoghatatlan bűnökkel
és bűnözőkkel akad dolgunk.
- Hozz még egy üveggel, Mína! - Szó sem lehet róla!
Elég volt, Benny!
- Hagyd abba! - Ugyan, Rukmáni!
- Még egyet! - Utolsó!
- Mi ez? - Gyerünk!
Ittál már eleget.
- Ritkán jár nálunk Benny! - Mindegy.
Ez itt a gond!
Jó vicc volt!
Rendben, hagyd már!
Gyertek!
2013. 11. 15. PÉNTEK, 23:00
A NETFLIX SAJÁT GYÁRTÁSÚ SOROZATA
Gondoskodunk a biztonságukról.
A jelmondatunkat is bele kellene tenni, nem?
- „Mindig önökkel, mindig önökért.” - „Delhi rendőrség.”
#DelhiRendőrség.
Fokozatosan nőni fog majd a követők száma.
Kérem, töltse le nekem ezt az alkalmazást!
- Asutos! - Igen, uram?
Ismeri az ÉletemTársa.com-ot?
Igen, uram.
Csak szóljon, és bármelyik profilt feltöröm.
Nem erről van szó. Inkább…
- Ismeri a lányomat, Rebát. - Igen.
Szeretném regisztrálni az oldalra.
Hogyne, szívesen segítek.
Csak küldje át az e-mail-címét és pár fényképet!
Az a helyzet…
hogy nem egyezne bele a dologba.
Szóval ki kell találnia valamit.
Nem gond, uram, megoldom.
Csak kell pár információ: a hobbijai,
a kedvenc filmje, ilyesmik. Maga is elmondhatja ezeket.
Mit számít, hogy mi a kedvenc filmje?
Uram, a fiatalok manapság
az ilyesmik alapján ismerkednek.
Ha ugyanaz a kedvenc filmjük, párba állnak egymással.
Mr. India.
Esetleg valami romantikus vígjáték?
A Mr. India inkább a gyerekek kedvence.
Jó, legyen a Mr. India.
Végül is abban is van romantika.
Kész a reggeli!
Parataszt készítettem.
Miről ír az újság?
Egy botrányról.
Arról, hogy elhagy a feleségem.
Nem hagylak el, dolgozni megyek.
Láttad a Bűnügyi Hivatal jelentését?
Az elmúlt két évben 20%-kal nőtt a bűntények száma Delhiben.
Elkeserítő.
Igaz, de most már legalább tudunk róluk.
És akkor mi van?
Akkor is csak 138 rendőr jut 100 000 lakosra.
Egyszerűen nincs elég pénze a kormánynak.
De az embereink szívvel-lélekkel dolgoznak.
Kedvesem…
akkor sem akadályozhattok meg minden bűntényt,
ha megduplázzátok a létszámot.
Az is megéri, ha egyetlen bűntényt megakadályozunk.
- Igaz. - Az pedig árt neked.
Csanduval imádjuk ezt! Ahogy ő mondaná: „nyami”!
Mi van azzal a gyerekkel?
Hiába hívom, sose veszi fel a telefont.
Majd én.
- Halló? - Szia, kicsim!
Merre jártál?
Sose veszed fel a telefont, csak ha apád hív.
Ne haragudj! A barátaimmal voltam.
Megállapodtunk, hogy naponta legalább egyszer beszélünk, igaz?
Igen, de nem kell aggódnod. Ez Toronto, nem Delhi.
Az anyád vagyok, mindig aggódni fogok.
Különösen akkor, ha nem fogadod a hívásait.
És kikkel voltál?
Ez annyira jellemző az indiai szülőkre!
Sose hagyjátok, hogy felnőjünk!
Ezt meg miért mondod, kicsim?
Örülünk, hogy a saját lábadra álltál.
- Asszonyom... - Igen, Narajan?
Szubas úr telefonált. 302-es szekció.
- Hozza a kocsit! - Igenis.
Majd még hívlak, kicsim.
Este megbeszéljük, jó?
Miért ma este?
Még a távolból is irányítani akarsz!
Hé! Ebben a házban senki nem irányít senkit.
Szeretjük egymást, és törődünk egymással, ennyi. Rendben?
Na, köszönj el szépen anyádtól!
Ne haragudj, anya! Szia!
Szia, kicsim! Szia!
Szia, kedves!
- Jó reggelt, asszonyom! - Hol van?
- Az őrsön. - Háromszázkettes szekció, kailesi körzet.
Indulok.
Egy pillanat. Dírázs!
Dírázs! Hozza a kocsit, gyorsan!
Igen, hol?
- Küldje át a címet! Indulok. - Mi történt?
Többszörös gyilkosság.
A mama elvitte az autót. A piacra ment.
Komolyan?
Már megint?
Mi folyik itt, Devendra?
Az autót nekem utalták ki,
mégis folyton elviszi. Most hogy menjek dolgozni?
Elviszlek motorral. Két perc az…
Nem erről van szó!
Nem piacozni kaptuk a kocsit!
- De én itt vagyok… - Hívd fel Radzs Szinget, és kérdezd meg,
hol vannak.
INDIA KORMÁNYA
DELHI RENDŐRSÉG DÉLI KÖRZET
Maga meg hova megy?
Maradjon a kordon mögött!
Hova megy, hé?
Erre még nem tudunk felelni.
Maradjanak a kordon mögött!
Húzzanak ki szalagot, és ne engedjék be a sajtót!
- Igenis! - Mi a helyzet?
Ez a főbejárat, asszonyom,
és van még egy bejárat, a hátsó kapu felől.
Rakes és Romila Arora, mindketten nyugalmazott orvosok.
És a vendégeik, a Menon házaspár.
Ki tette a bejelentést?
A bejárónő, Mína.
Amikor ideért, nyitva volt az ajtó.
Ő értesítette a rendőrséget.
Már felvettük a vallomását, és az éjjeliőrét is.
Erre!
A feleség, Romila Arora, a hálószobában van.
Brutális támadás történt.
Az áldozatokról letépték a nyakláncokat, fülbevalókat,
és a szekrényeket is feldúlták.
Úgy néz ki, több támadó volt.
Szerezzék meg a biztonsági kamerák felvételeit!
Igen, asszonyom.
Hol a többi holttest?
Az emeleten.
Láttam egy férfit a tetőről.
Hány órakor?
Éjjel kettő körül.
Mit csinált maga olyankor a tetőn?
Pisiltem, uram.
Az arcát is látta? Felismerné?
Nem túl jó a látásom.
De valami trikó volt rajta,
azt láttam.
És alul?
Talán bokszeralsó.
Talán?
Miért nem hívott rendőrt?
Azt hittem, egy munkás az, aki dolgozni jött.
Miféle munkás érkezne ilyen későn?
Nem tudom.
De hajnali négykor megint felmentem pisilni,
és akkor senkit se láttam.
Milyen gyakran jár maga vizelni?
Vizsgáltassa meg a szemét és a veséjét is!
Hogy is hívják?
Menjenek hátrébb a kordontól!
Hadd végezzük a munkánkat!
Csináljon már valamit!
- Hátrébb! - Elnézést, uram!
Engedjenek át, kérem!
- Engedjenek át! - Várjon!
- Elnézést! Mi folyik itt? - Lépjen hátrébb!
Ez az én házam! Itt lakom.
- Ez a szüleim háza. - Rendben.
Kérem, jöjjön be!
Engedjék be őket!
- Jöjjön, kérem! - Ön a lányuk?
Hátrébb!
Engedjék be a hölgyet, kérem!
Maga a lányuk?
- Hogy hívják? - Maradjanak ott!
Anita Arora.
Még folyik a nyomozás, hölgyem.
Milyen nyomozás?
- Kérem, legyen… - Miről beszél?
Egy pillanat! Rumál Szing!
- Uram? - Elmondaná végre…
Kísérje a kertbe a hölgyet,
- hogy ne zaklassa őket a sajtó. - Igen, uram!
- Kérem… - Jöjjenek!
Erre, kérem!
Hadd beszéljek a szüleimmel!
Kérem, hölgyem!
Olaj.
Úgy tűnik, Mr. Menon meghallotta a felesége kiáltásait,
és a segítségére sietett.
Akkor támadhatták meg.
Hol vannak a helyszínelők?
A forgalom, asszonyom… Úton vannak.
Asszonyom!
Itt van az áldozatok lánya, Anita Arora.
Odalent várakozik.
Megkérné őket, hogy igyekezzenek?
Már jönnek.
Mit mondott neki?
Még semmit.
Tapintatlanságnak éreztem volna, ha én mondom el.
- Jobb, ha maga beszél vele… - Hol van Níti?
Ez a hosszabb út! A Ring Roadon kellett volna mennünk!
- Erre a leggyorsabb. - Micsoda?
Erre a leggyorsabb.
Túl sokszor kések el.
Ha ez így megy tovább,
le kell mondanunk az utazást.
Istenem!
Akkor tényleg jobb, ha sietünk.
Asszonyom…
ez a szüleim háza,
de nem tudom, hol vannak, és mi folyik itt!
A szomszédok hívtak, hogy rengeteg ember van itt,
és a rendőrség is kivonult, de be sem engednek a házba!
Kérem, árulja el, mi folyik itt!
Vártika Csaturvédi főkapitány-helyettes vagyok.
Négyszemközt kell beszélnem önnel.
Helló! Kérsz egy kis csokit?
- Menj csak! - Jó.
Kérem, mondja, hogy jól vannak!
Éljen India! Elnézést a késésért.
- Lássanak hozzá! - Igenis!
Kik ezek?
A helyszínelők.
Bűntény történt a házban, nem mehet be.
Árulj el nekem valamit: ez egy távirányítós autó?
- Kipróbálhatom? Mutasd! - Nem! Nem adom.
Anita, nehéz ezt elmondani, de…
Az éjjel meggyilkolták a szüleit.
Nem! Nem hallgatom ezt tovább! Most rögtön látni akarom őket!
- Azonnal! - Anya!
- Vigyenek oda! - Kölyök!
Látni akarom őket! Most azonnal!
Anya!
Nem értem… Nemrég beszéltem anyával. Nemrég beszéltünk.
Mr. és Mrs. Menon is itt volt a szüleimmel, nem?
Őket is meggyilkolták. Sajnálom.
Istenem!
Részvétem.
Hé! Ne fényképezzen!
- Dzsairádzs! - Máris, asszonyom!
Foglalják le a gépét!
Maradj itt!
Ne menj sehova! Visszajövök.
Anita! Nem engedhetem be a házba.
Látnom kell anyát, érti?
- Értem, de… - Muszáj…
Nem engedhetem be.
Később megnézheti őket.
Nem! Most rögtön!
Nem lehet. Folyik a nyomozás.
Ha bemenne, kompromittálná a helyszínt.
Kérem!
Nem!
Jöjjenek velem!
Jöjjön!
Menjenek hátrébb!
Kérem, hölgyem!
- Hova megy? - Hölgyem!
Éljen India, hölgyem, uram!
Ő Níti.
Itt marad magukkal. Ha bármire szükségük lenne, itt leszünk a közelben.
A hölgy Anita Arora, Viselje gondjukat!
Igenis, asszonyom!
DELHI RENDŐRSÉG
Mindennek utána kell néznünk.
Múltbeli bűntényeknek, családok közti viszályoknak,
dühös alkalmazottaknak, pénzügyi problémáknak, mindennek.
Mindent ellenőrizzenek!
Igen, asszonyom.
És Menonékkal kapcsolatban is.
Igenis.
Szóljanak a bejárónőnek!
Odakint vár, asszonyom.
Miért van ilyen rendetlenség az asztalon?
Nem tudom, én rendet raktam, mielőtt hazamentem.
A maradékot is betettem a hűtőbe.
Nem tudom, ki vette elő.
Mit ittak este a háziak?
Fehérbort, asszonyom.
Az üres üveget kidobtam a szemetesbe,
meg is nézheti.
Jól van, elmehet.
Asszonyom, az ételmaradékok, az üres alkoholos üvegek,
a bevert fejek és a trikós férfi…
Ez egyértelműen rájuk vall.
Ha akar, bemehet a kórházba a holttesteket szállító mentőautóval.
Ki tette ezt?
Még nem tudjuk, de ki fogjuk deríteni.
Nem tudja, hogy...
Addig nem fogok tudni aludni, amíg a gyilkosok szabadon vannak.
Ígérem, nem lesznek sokáig szabadlábon.
Nem tudom, hogy mondjam el ezt, de...
azt javaslom, inkább ne nézze meg a szülei arcát.
Nem így szeretne emlékezni rájuk.
Őszinte részvétem.
Vigye haza a gyereket,
aztán hozza be a boncolási jelentést!
Igen, asszonyom.
A kurva életbe!
Úgy tűnik, a Kaccsa-Banyian ismét működésbe lépett.
Pont úgy néznek ki.
Tudja, asszonyom, a nagyanyám Alzheimerben szenvedett.
Néha még a nevünket is elfelejtette.
De ha éjszaka felriadt valamire, mindig azt mondta:
„Itt a Kaccsa-Banyian banda!"
Rendszerint idős embereket támadtak meg.
De hát utoljára a ’90-es évekbeli bűnözési hullám során látták őket.
Bupender!
Növeljék a járőrök számát, különösen a lakóparkoknál!
Mindenütt: az utakon, a kereszteződésekben…
Ha bárki bármi gyanús dolgot lát, vizsgálják ki!
Szubas, készítsen listát a környéken lakó idősekről!
A lehetséges célpontokról.
Dzsairádzs, Szudir vegye fel Anita vallomását!
És nézzék át a biztonsági felvételeket!
Hátha találunk rajtuk valamit.
Nem tudhatjuk, ki lesz a következő áldozat,
de biztos lesz következő.
Ezek a kegyetlen bűnözők szabadon garázdálkodnak a városban.
Rajtunk múlik, hogy meddig.
És tartanunk kell a szánkat.
Egyetlen szót se, senkinek, még az őrsön se!
Ezek a gyilkosságok könnyen pánikot kelthetnek.
Mindenki közvetlenül nekem jelent.
Megértették?
Mutassa a jogosítványát!
Uram, van pár fejlemény a kailasi gyilkosságok ügyében.
Első pillantásra úgy tűnik, a Kaccsa-Banyian tette.
De már vagy 20 éve nem aktívak.
Tudom.
A sajtó nem szerezhet tudomást erről, Vártika.
Biztosra kell mennünk.
Nem akarom, hogy a lakosság ok nélkül pánikba essen.
Uram.
Komolyan mondom, ha ez kitudódik…
Tudtad, hogy Gudzsarátban alsóneműs bandának nevezik őket?
Ezek bizalmas információk!
Figyelj!
A szabadságod rendben van, igaz?
A főnökasszony a múlt héten jóváhagyta.
Remélem, nem lesz gond ezzel az üggyel.
Ejha!
A Delhi rendőrség sorsa a feleségem vállán nyugszik!
Mi van a főnökasszonyoddal? Majd ő megoldja.
Bízik bennem.
Meddig fog ez tartani?
Úgy 10-15 perc múlva jövök.
Az étterem egy óra múlva zár.
Menjen át az adminisztrációs osztályra!
Hölgyem, kérem, mondjon valamit!
Hova kell mennem?
Meddig fog ez tartani?
Ezt mondom órák óta. A nyomtatvány…
Dr. Dámit keresem, az Arora-gyilkosság ügyében.
Rögtön utánanézek.
Segítene nekem, hölgyem? Menonék gondnoka vagyok.
A holttestekért jöttem.
Évek óta dolgozom nekik, nincsenek rokonaik.
Várnia kell, dr. Dámi épp a boncolást végzi.
Azt ígérte, estére már tud valamit mondani.
- Megnézem. - Siessen, kérem!
Uram, az orvos épp a boncolást végzi. Holnap fogják kiadni a holttesteket.
Egész nap ide-oda küldözgettek!
Nem értek én az ilyen papírmunkához.
Ha segítene nekem…
- Hogy hívják? - Ram Kumar.
- Ez a teljes neve? - Igen.
Hol lakik?
Ébresztő, testvér!
Bocsánat, uram. Már 18 órája itt vagyok,
nincs senki, aki leváltana.
Megesik az ilyesmi.
- Akkor is ébernek kell maradnod. - Rendben.
- Éljen India, uram! - Éljen India!
Ne haragudj!
Tényleg azt hittem, hogy lesz rá időnk.
De a munka is fontos, nem?
Na, ne legyél már mérges!
Sajnálom.
Egyébként nagyon jó itt a tea és a szamosza.
Nem kérek teát és szamoszát!
Katona vagyok. Láttál te már kövér katonát?
Kövér rendőrt már biztos.
Jó, majd én eszem a tésztát, és tiéd a töltelék.
Tudod, így, éhesen és morcosan…
még aranyosabb vagy.
Gyere!
Szia!
Szia, kedves!
Még ébren vagy?
Igen, Csanduval beszélgettem az óráiról.
Mi történt?
Úgy néz ki…
a Kaccsa-Banyian újra működésbe lépett.
Kezdjek aggódni?
Értem?
Eddig se kellett.
Tudod, Észak-Indiában ez a legrettegettebb banda.
Ez nehéz eset lesz.
Tudom.
Volt egy ügyem néhány éve…
Egy nyolcvanéves asszonyt gyilkoltak meg.
- Amit műveltek vele, az... - Iszonyatos volt.
Iszonyatos.
Tudod, minden a Kaccsa-Banyianra utal, de…
úgy érzem, valami nem stimmel.
Nem tudom, mi, de…
valami zavar a dologban.
Miért mondod ezt?
Hát, a ’90-es években tevékenykedtek utoljára a fővárosban.
Mindig a vasútállomások környékén lévő telepeken,
vagy elszigetelt helyeken álló házakban csaptak le.
Most pedig Dél-Delhiben, egy őrzött lakóparkban.
És mintha direkt mindig a kamerák látóterében mozogtak volna.
Nem lehet, hogy ez már a banda új generációja?
A fiatalabbak…
Agresszívabbak, vakmerőbbek.
Istenem…
Nem kell sietnie.
Ráérünk.
A Kaccsa-Banyian szervezett bűnbanda.
FOSZTOGATÁS AZ ISKOLÁBAN
Jól kitervelt fegyveres rablásokat követnek el.
A tevékenységüket utoljára…
- Bocsánat. - …2003-ban észlelték,
a külkerületekben, de a ’90-es években számos bűntényt követtek el.
Könnyen elhagyható helyeken csaptak le, és egyetlen tanút sem hagytak életben.
Ilyen nyers brutalitással elkövetett bűntettekkel
soha többé nem találkoznak a karrierjük során.
A kedvenc fegyvereik a vasrudak, kalapácsok, fejszék.
Az egész testüket bekenik olajjal,
mert az áldozataik így nehezebben tudnak ellenállni:
ha valaki megpróbálja elkapni őket,
kicsúsznak az illető markából.
Mindig förtelmes állapotban hagyják ott a helyszínt:
bezúzzák az áldozatok fejét, mindent megesznek és megisznak,
és mindenhova odapiszkítanak.
Ez a módszerük.
Vannak kifejezetten a törzsi bandákkal foglalkozó aktáink,
vegyék elő őket, hátha találnak bennük valami nyomot.
Folytassa, kérem!
Egy pár arany fülbevaló, két egyforma arany karperec…
Tartottak készpénzt a házban?
Annyit igen, amennyi a napi kiadásokra kellett, de…
Ellenőriznem kell a számlakivonataikat.
És…
…Dél-Delhi egyik előkelő negyedében.
Egyéb értéktárgyak…?
Akik a ’90-es években az egész várost rettegésben tartották.
RENDKÍVÜLI HÍREK
A Kaccsa-Banyian banda visszatért!
A biztonsági felvételeken látható,
amint behatolnak a házba,
és vakmerően bejárják az egész épületet.
- Ez meg micsoda? - Négy idős embert meggyilkoltak.
A felvételeken a dr. Rakes Arora ellen intézett,
brutális támadás is szerepel,
de ezeket a szörnyű képsorokat nem kívánjuk bemutatni.
Asszonyom! Történt valami…
- Ha megengedi… - Tessék.
…tegnap éjjel, miközben aludt a város,
a Delhi rendőrség is aludt.
Nyilván ezért nem tudták megakadályozni
a Delhi egyik elegáns kerületében történt bűncselekményt.
Lehet, hogy a banda
gyilkosságai újra rettegésbe taszítják a várost?
Hány gyilkosság történik még?
Ezt kérdezzük a rendőröktől,
akik órákkal a gyilkosságok után is
azon igyekeztek, hogy eltitkolják a történteket,
mivel egyelőre semmit nem tudnak az elkövetőkről.
Magunknak kell gondoskodnunk a biztonságunkról.
Legyenek éberek! Különösen az egyedül élő, idős polgárok.
A Kaccsa-Banyian banda szabadon garázdálkodik a városban.
Ki tudja, ki lesz a következő áldozat:
talán a szomszédja, vagy talán épp ön.
Hogy a picsába került adásba a legfontosabb bizonyítékunk?
Hogy szivárgott ki ez, Dzsairádzs? Azonnal derítse ki!
És szerezze meg a hírszerkesztő számát!
- Igenis, asszonyom! - Bupender!
Állítsa rá az ügyre Asutost!
- Igenis. - Bassza meg!
- Uram… - Látta a híreket?
Igen, láttam.
Ahogy egész Delhi is. Mégis mi folyik itt, Vártika?
Válaszokat akarok!
Várjon!
Már a belügyminiszter is a híreket nézi. Tartsa a vonalat!
- Uram! - Üdvözlöm, Kumar!
Remélem, nem zavarom.
- A tévében éppen… - Már intézkedtem.
Épp a főkapitány-helyettessel beszélek.
Utánajárok a dolognak, és tájékoztatom, uram.
Azt jól teszi.
Válaszokat akarok, méghozzá azonnal!
Uram.
Vártika, nyakig leszek a szarban,
ha nem tudjuk kezelni a helyzetet.
Beszélek a hírszerkesztővel, hogy fogják vissza magukat.
Ne jöjjön nekem olyasmivel, amiről tudjuk, hogy nem működik!
Mostanra minden fent van az interneten. Csináljon valamit,
mielőtt egész Delhi pánikba esik!
Szüksége lesz valakire, akinek van tapasztalata
a törzsi bandákkal.
- Keresek valakit, uram. - Várjon!
Van egy nyugdíjas körzeti kapitány,
Viren Csadda, a Pátel Nagar-i őrsről.
- Vonja be az ügybe! - Uram.
Megvan a szerkesztő száma,
de még nem értem el.
Asutos már ellenőrzi a szervereket.
Fél órán belül megtudjuk, hogyan szivárgott ki.
Kerítsék elő Viren Csaddát!
A Patel Nagar-i őrsön szolgált kapitányként,
és jó pár ügye volt a törzsi bandákkal.
Kerítsék elő és vonják be a nyomozásba!
Hol van már Csadda háza?
A következőnél jobbra.
Megfájdul a seggem ennyi ücsörgéstől.
Hé!
A francba!
- Ez az a ház. - Ez?
Uram…
biztos, hogy ez nem a miniszterelnök háza?
Most akkor rendőr volt, vagy aranykereskedő?
Ez egy nyavalyás palota!
Ennyi lámpát! Nem zavarja a villanyszámla?
- Azt az aranyizét nézze! - Jó estét!
Nem kínálták meg magukat semmivel?
Mohan!
Hozzon valamit a vendégeinknek!
Jól van… Mondják, minek köszönhetem a látogatásukat?
Mr. Csadda, talán ön is látta a mai híreket…
a Kaccsa-Banyiannal…
Bocsánat. Folytassa!
Semmi gond.
Szóval…
talán ön is látta a Kaccsa-Banyiannal kapcsolatos híreket.
Újra működésbe léptek.
Ez ugye egy törzsi banda…
és önnek sok ilyen ügye volt.
Így igaz.
Szóval jó lenne, ha beszállna a nyomozásba.
Kitüntetnek érte?
Uram, a szolgálat maga a kitüntetés.
Ha csak a szolgálattal törődtem volna, semmim se lenne.
Az egész életemet a rendőrségnek szenteltem.
De nem kaptam meg az engem megillető tiszteletet.
Uram, maga a főkapitány ajánlotta önt.
Mi ez, ha nem tisztelet?
Ide figyeljen, nekem elég, ha elintézik,
hogy megkapjam a nyugdíjamat,
amit visszatart a kormány.
Hát mondják meg,
miből éljen egy nyugdíjas, aki nem kap nyugdíjat?
Hát lehetséges ez?
Van benne valami.
Az anyagi problémáimról nem is beszélve!
- Tessék, uram. - Hagyja!
Rendezni fogjuk a nyugdíja ügyét, Mr. Csadda.
De kérem, most jöjjön velünk!
Nem, ez nem így működik.
De nem ám.
Először mondja meg, mikor fogom megkapni a nyugdíjamat!
Azt nem garantálhatjuk, uram.
Az a maguk baja, nem az enyém.
Kérem, bocsásson meg egy percre!
- Menjek én is? - Nem kell.
Igyon, kérem!
Nagyon finom.
- Igen, tessék. - Asszonyom…
Mr. Csadda nyugdíja elakadt valahol, és addig nem segít, amíg meg nem kapja.
Tényleg a nyugdíja miatt aggódik ilyenkor?
Jól van, elintézzük! Csak jöjjön be.
Komolyan?
Az Mr. Csadda autója?
Igen.
„Anyagi problémák!”
Tessék, Delhi rendőrség, központ.
Halló?
Nem hallom, mit mond.
A Kaccsa-Banyian banda itt van a városban. Jobb, ha…
- Igen? - Jó estét, asszonyom!
A diszpécserközpontból hívom.
Igen?
Kaptunk egy hívást a Kaccsa-Banyiannal kapcsolatban.
- Játssza le a felvételt! - Igenis.
A Kaccsa-Banyian banda itt van a városban. Jobb, ha vigyáztok, zsaruk!
Elég síkosító van rajtunk ahhoz,
hogy könnyedén seggbe kúrjunk benneteket!
Ez valami rohadt vicc?
Nyomozzák le a hívást!
Nyilvános telefonról érkezett.
Várjon, mindjárt visszahívom.
- Igen, Bupender? - Asszonyom…
Most hívtak a szaketi őrsről.
Újabb gyilkosság történt… A Kaccsa-Banyian módszerével.
A feliratot fordította: Pordán Ferenc